Paytextê Norveçî Oslo de semedê protestokerdişê pêkerdişê Şingalî yo ke mabênê Hewlêr û  Bexdadî ame kerdene verê konsolosxaneyê Tirkîya de çalakîyêke ameye organîzekerdene.
Çalakîya ke hetê Komelê Kurdan ê Demokratîkan ê Oslo û Komîteya Têgêrayîşê Azadî de ameye kerdene xeylêk kurdîstanijî tewrê ci bîyî. Qiseyerdişan de ame vîrardene ke êzidîyî zaf rey raştê qirkerdişan ameyî la çirey milê xo verê zextî de çewt nêkerdo û semedê paştdayîşê êzidîyan ame vengdayene. Çalakîye de polîtîkaya hêrişkare ya dewleta tirke  û pêkerdişê Hewlêr û Bexdadî yê vera Şingalî ameyî protestokerdene û mesajê wayîrvejîyayîşê Şingalî ame dayene.
